Public procurement notice: Contract Notice
Published: 2021-04-28
Buyer: Campus Service - Danmarks Tekniske Universitet (DTU)
Country: DK
Contract type: Services
Procedure: Restricted procedure
CPV classification: 71000000 | 71210000 | 71221000 | 71240000 | 71242000
Submission deadline: 2021-05-27
Award criteria: The most economic tender

Technical requirements: Danmarks Tekniske Universitet (DTU) gennemfører et begrænset udbud af rammeaftaler om bygherre- og totalrådgivning. Der er tale om 2 delaftaler, hvoraf den ene (delaftale 1) omfatter en rammeaftale om bygherrerådgivning og den anden (delaftale 2) omfatter en rammeaftale om totalrådgivning. DTU ønsker med rammeaftalerne at etablere et stabilt og driftssikkert samarbejde med henblik på at opnå gode løsninger for DTU’s institutter og/eller andre DTU brugere. Godt samarbejde, værdiskabende processer, høj faglighed og bygbare projekter til rette tid, kvalitet og økonomi er centrale for DTU. Det er DTU’s forventning at rammerådgiverne kan være med til at understøtte dette.
Ydelserne/rådgivning skal som udgangspunkt leveres hos DTU i 2800 Kgs. Lyngby, men ydelserne/rådgivning kan vedrøre DTU's øvrige lokaliteter på Sjælland, i Jylland og i Grønland.
Rammeaftalen vedrører bygherrerådgivning for DTU i henhold til Ydelsesbeskrivelse for Bygherrerådgivning 2019 (YBB) udarbejdet af Foreningen af Rådgivende Ingeniører (FRI), Danske Arkitektvirksomheder og Bygherreforeningen.
Der vil være tale om bygherrerådgivning i forbindelse med bygge- og anlægsarbejder af varierende omfang, campusplanlægning og -udvikling, ejendomsudvikling, renovering, vedligeholdelse samt planlægning heraf, tekniske anlæg mv. Der vil både være tale om klassisk bygherrerådgivning samt kompetencer inden for fx strategier, processer, udvikling, IKT, bæredygtighed mv.
- Forskellige typer ledelse og/eller supportfunktion, herunder projektledelse, procesledelse, IKT-ledelse, bæredygtighedsledelse, commissioning-ledelse, byggeledelse mv.
På grund af corona-restriktioner gennemføres informationsmødet digitalt som et online-møde. Alle interesserede bedes derfor tilmelde sig via mail til jornh@dtu.dk senest den 03. maj 2021 med angivelse af deltagere og e-mailadresse. Inden informationsmødet vil alle tilmeldte modtage et link til informationsmødet.
På informationsmødet vil DTU informere om udbudsprocessen særligt prækvalifikationsfasen samt kort om de udbudte rammeaftaler.
Udvælgelsen af de 5 bedst egnede til delaftale 1: Rammaftale om bygherrerådgivning vil ske ud fra en samlet vurdering af ansøgerens referencer i forhold til den udbudte rammeaftale. Ved vurderingen vil ordregiver lægge vægt på referencernes relevans i forhold til den udbudte rammeaftale, herunder særligt:
- Ansøgernes erfaring med udarbejdelse og formidling af analyser/strategier forud for igangsætning af tilsvarende projekter, der forventes at blive rekvireret inden for denne rammeaftale, fx ejendomsudviklingsstrategi, infrastrukturanalyse, potentialeanalyse, bæredygtighedsstrategi, digitaliseringsstrategi, vedligeholdelsesplan eller lignende.
- Ansøgernes erfaring med at facilitere og gennemføre brugerprocesser i forbindelse med tilsvarende projekter, der forventes at blive rekvireret inden for denne rammeaftale.
- Ansøgernes erfaring med at foretage volumenstudier samt udarbejde budgetter i forbindelse med tilsvarende projekter, der forventes at blive rekvireret inden for denne rammeaftale.
- Ansøgernes erfaring med udarbejdelse af udbudsstrategier samt facilitere og gennemføre udbud i forbindelse med tilsvarende projekter, der forventes at blive rekvireret inden for denne rammeaftale.
- Ansøgernes erfaring med bygherrerådgivning inden for forskellig –ledelse, herunder projektledelse, procesledelse, IKT-ledelse, bæredygtighedsledelse, commissioning-ledelse.
- Ansøgernes erfaring med bygherrerådgivning inden for tilsvarende bygge- og anlægsprojekter med laboratorier, der forventes at blive rekvireret inden for denne rammeaftale.
Objektive kriterier for udvælgelsen af de 5 bedst egnede til delaftale 2: Rammaftale om totalrådgivning fremgår under beskrivelse af delaftale 2: Rammeaftale om totalrådgivning.